Offentliggørelse af en meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 46/15)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Rosé de Loire«

PDO-FR-A0150-AM01

Meddelelsesdato: 14. november 2019

BESKRIVELSE AF OG BEGRUNDELSE FOR DEN GODKENDTE ÆNDRING

1. Geografisk område

Det geografiske område ændres således:

»Alle etaper af produktionen finder sted i det geografiske område, som omfatter følgende kommuner på grundlag af den officielle geografiske kode 2018: departementet Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay og Val en Vignes (tidligere områder i de delegerede kommuner Bouillé-Saint-Paul og Cersay) Departementet Indre-et-Loire: Amboise, Anché, Artannes-sur-Indre, Athée-sur-Cher, Avoine, Avon-les-Roches, Azay-le-Rideau, Azay-sur-Cher, Beaumont-en-Véron, Benais, Bléré, Bossay-sur-Claise, Bourgueil, Brizay, Candes-Saint-Martin, Cangey, Chambray-lès-Tours, Chançay, Chanceaux-sur-Choisille, La Chapelle-sur-Loire, Chargé, Cheillé, Chemillé-sur-Indrois, Chenonceaux, Chinon, Chisseaux, Chouzé-sur-Loire, Cinais, Cinq-Mars-la-Pile, Civray-de-Touraine, Coteaux-sur-Loire (tidligere områder i de delegerede kommuner Ingrandes-de-Touraine, Saint-Michel-sur-Loire og Saint-Patrice), Couziers, Cravant-les-Côteaux, La Croix-en-Touraine, Crouzilles, Dierre, Draché, Épeigné-les-Bois, Esvres, Fondettes, Francueil, Genillé, Huismes, L’Île-Bouchard, Joué-lès-Tours, Langeais (tidligere område i den delegerede kommune Langeais), Larçay, Lémeré, Lerné, Lignières de-Touraine, Ligré, Limeray, Lussault-sur-Loire, Luynes, Luzillé, Marçay, Montlouis-sur-Loire, Montreuil-en-Touraine, Mosnes, Nazelles-Négron, Neuillé-le-Lierre, Noizay, Panzoult, Parçay-Meslay, Pocé-sur-Cisse, Pont-de-Ruan, Razines, Restigné, Reugny, Rigny-Ussé, Rivarennes, Rivière, La Roche-Clermault, Rochecorbon, Saché, Saint-Avertin, Saint-Benoît-la-Forêt, Sainte-Maure-de-Touraine, Saint-Étienne-de-Chigny, Saint-Germain-sur-Vienne, Saint-Martin-le-Beau, Saint-Nicolas-de-Bourgueil, Saint-Ouen-les-Vignes, Saint-Règle, Savigny-en-Véron, Savonnières, Sazilly, Seuilly, Souvigny-de-Touraine, Tavant, Theneuil, Thilouze, Thizay, Tours, Vallères, Véretz, Vernou-sur-Brenne, Villaines-lesRochers og Vouvray Departementet Loir-et-Cher: Angé, Blois, Chailles, Châteauvieux, Châtillon-sur-Cher, Chaumont-sur-Loire, Chémery, Chissay-en-Touraine, Choussy, Contres, Couddes, Couffy, Faverolles-sur-Cher, Mareuil-sur-Cher, Méhers, Mesland, Meusnes, Monteaux, Monthou-sur-Bièvre, Monthou-sur-Cher, Montrichard Val de Cher (tidligere områder i de delegerede kommuner Bourré og Montrichard), Noyers-sur-Cher, Oisly, Pontlevoy, Pouillé, Rilly-sur-Loire, Saint-Aignan, Saint-Georges-sur-Cher, Saint-Julien-de-Chédon, Saint-Romain-sur-Cher, Sassay, Seigy, Soings-en-Sologne, Thenay, Thésée, Valaire, Valencisse (tidligere områder i de delegerede kommuner Chambon-sur-Cisse og Molineuf), Vallières-les-Grandes, Valloire-sur-Cisse (tidligere område i den delegerede kommune Chouzy-sur-Cisse) og Veuzain-sur-Loire (tidligere område i den delegerede kommune Onzain) Departementet Maine-et-Loire: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Blaison-Saint-Sulpice (tidligere områder i de delegerede kommuner Blaison-Gohier og Saint-Sulpice), Bouchemaine, Brain-sur-Allonnes, Brézé, Brissac Loire Aubance (tidligere områder i de delegerede kommuner Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire og Vauchrétien), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux, La Jumellière og Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (tidligere områder i de delegerede kommuner Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon og Les Verchers-sur-Layon), Épieds, Fontevraud-l’Abbaye, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Gennes-Val-de-Loire (tidligere områder i de delegerede kommuner Chênehutte-Trêves-Cunault, Gennes, Grézillé, Saint-Georges-des-Sept-Voies og Le Thoureil), Huillé, Ingrandes-le-Fresne-sur-Loire (tidligere område i den delegerede kommune Ingrandes), Jarzé Villages (tidligere område i den delegerede kommune de Lué-en-Baugeois), Louresse-Rochemenier, Lys-Haut-Layon (tidligere områder i de delegerede kommuner Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont og Vihiers), Mauges-sur-Loire (tidligere områder i de delegerede kommuner La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine og Saint-Laurent-du-Mottay), Mazé-Milon (tidligere område i den delegerede kommune Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (tidligere områder i de delegerede kommuner Bouzillé, Champtoceaux, Drain, Landemont, Liré og La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Melaine-sur-Aubance, Saumur, Savennières, Soulaines-sur-Aubance, Souzay-Champigny, Terranjou (tidligere områder i de delegerede kommuner Chavagnes, Martigné-Briand og Notre-Dame-d’Allençon), Tuffalun (tidligere områder i de delegerede kommuner Ambillou-Château, Louerre og Noyant-la-Plaine), Turquant, Les Ulmes, Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay), Varennes-sur-Loire, Varrains, Vaudelnay og Villevêque Departementet Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay og Les Trois-Moutiers. Kortmateriale, der gengiver det geografiske område, kan findes på hjemmesiden for Institut national de l’origine et de la qualité.«

Formuleringsmæssig ændring: Den nye liste over administrative enheder tager hensyn til sammenlægninger og andre ændringer af den administrative områdeinddeling, der er sket siden godkendelsen af varespecifikationen. Af hensyn til retssikkerheden opstilles listen på grundlag af den gældende version af den officielle geografiske kode, som INSEE udgiver hvert år. Det geografiske områdes perimeter forbliver uændret.

Endelig nævnes det, at kortmateriale, der gengiver det geografiske område, gøres tilgængeligt på INAO’s websted for at holde offentligheden bedre informeret.

Enhedsdokumentets afsnit om det geografiske område ændres i overensstemmelse hermed i punkt 6.

2. Afgrænset parcelområde

I kapitel 1, afsnit IV, nr. 2, første punktum, i varespecifikationen for den beskyttede oprindelsesbetegnelse »Rosé de Loire« tilføjes efter ordene »den 10. februar 2011« ordene »og den 20. juli 2018« og efter ordene »den 5. september 2007« ordene »og den 19. januar 2017«.

Formålet med denne ændring er at indføje datoerne for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med parcelafgrænsningen inden for det geografiske produktionsområde de parceller, der egner sig til produktion af vin med den pågældende beskyttede oprindelsesbetegnelse, udpeges.

Enhedsdokumentet berøres ikke af denne ændring.

3. Område i umiddelbar nærhed

I kapitel 1, afsnit IV, nr. 3, erstattes listen over kommunerne med:

— departementet Indre: Faverolles-en-Berry, Fontguenand, Lye, La Vernelle, Veuil og Villentrois

— departementet Indre-et-Loire: Chaveignes, Chezelles, Crissay-sur-Manse og Saint-Nicolas-de-Bourgueil

— departementet Loir-et-Cher: Candé-sur-Beuvron, Cheverny, Cormeray, Feings, Fresnes, Fougères-sur-Bièvre, Les Montils, Mont-près-Chambord, Ouchamps og Sambin

— departementet Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (tidligere område i den delegerede kommune Anetz) og Vallet

— departementet Maine-et-Loire: Orée d’Anjou (tidligere område i den delegerede kommune Saint-Laurent-des-Autels) og Saint-Martin-du-Fouilloux.

Dette gør det muligt at tage hensyn til de forskellige kommunesammenlægninger, der er sket siden forrige version af varespecifikationen. Perimeteren for dette område i umiddelbar nærhed forbliver uændret.

Enhedsdokumentets afsnit om de yderligere betingelser ændres i overensstemmelse hermed i punkt 9.

4. Bestemmelse om miljøvenligt landbrug

I kapitel 1, afsnit VI, nr. 2, tilføjes følgende: »Mellem rækkerne skal der være et kontrolleret, naturligt eller sået plantedække. I mangel af et sådant plantedække skal den erhvervsdrivende bearbejde jorden for at kontrollere den naturlige vegetation eller begrunde brugen af biologiske bekæmpelsesmidler, der er godkendt af de offentlige myndigheder til vindyrkning. I tilfælde af brug af biologiske herbicider på en parcel er andre herbicider ikke tilladt.

Disse bestemmelser gælder ikke for de parceller, hvor afstanden mellem rækkerne er mindre end eller lig med 1,7 m.«

Denne ændring følger den aktuelle udvikling i de erhvervsdrivendes metoder til fordel for agroøkologien i hele vindistriktet Anjou. Den viser, at der i forbindelse med den tekniske udvikling i stigende grad tages højde for miljøbevidstheden. Ændringen medfører nedsat anvendelse af kemiske herbicider ved at fremme, at der findes et plantedække eller gennemføres mekanisk ukrudtsbekæmpelse eller bruges biologiske bekæmpelsesmidler. Denne mindre mængde herbicider skal befordre beskyttelsen af vindyrkningsjordene og bevare deres naturlige funktioner (fertilitet, biodiversitet og biologisk rensning), hvilket bidrager til vinenes kvalitet og autenticitet og styrker begrebet vinområde (»terroir«).

Bestemmelserne om miljøvenligt landbrug omfatter på grund af særreglen ikke de parceller, hvor afstanden mellem rækkerne er mindre end eller lig med 1,70 m. Produktionsområderne for de kontrollerede oprindelsesbetegnelser Crémant de Loire og Rosé de Loire er nemlig meget store og rummer en vis forskelligartethed med hensyn til metoderne alt efter det naturlige miljø. I den østlige del af vindistriktet er risikoen for frost om foråret større, og den sandede, veldrænede jordbund øger vandmanglen i vinmarkerne om sommeren. I denne forbindelse har det ikke forekommet ønskeligt at indføre pligt til anvendelse af bestemmelser om miljøvenligt landbrug på snævert og tæt beplantede parceller med lav beskæring.

Enhedsdokumentet berøres ikke af denne ændring.

5. Forbud mod vinhøst

I kapitel 1, afsnit VII, nr. 1, slettes sætningen »Startdatoen for vinhøsten er fastsat i henhold til bestemmelserne i artikel D. 645-6 i den franske lov om landbrug og havfiskeri (code rural et de la pêche maritime)«.

Fastsættelsen af en startdato for høsten er i dag ikke længere nødvendig, idet de erhvervsdrivende nu har en bred vifte af redskaber til rådighed, der sætter dem i stand til at vurdere druernes modenhed nøjagtigt. Hver erhvervsdrivende råder over en vis mængde udstyr og et antal anordninger, såvel egne som fællesejede, der gør det muligt præcist at bestemme den optimale dato for igangsætning af høsten på hver parcel alt efter produktionsmålene.

Enhedsdokumentet berøres ikke af denne ændring.

6. Kælderkapacitet

I kapitel 1, afsnit IX, nr. 1, litra c), erstattes sætningen: »Enhver erhvervsdrivende har en kælderkapacitet til vinfremstilling svarende til mindst 1,4 gange bedriftens gennemsnitlige udbytte de seneste fem år« af følgende sætning: »Enhver erhvervsdrivende har en kælderkapacitet til vinfremstilling svarende til mindst 1,4 gange den gennemsnitlige mængde fremstillet vin de seneste fem år«.

I varespecifikationen henvises der ikke til mængdemæssig kapacitet (udtrykt i hl eller m3), men til udbytte, dvs. en høstet mængde divideret med produktionsarealet (udtrykt i f.eks. hl/ha). Den foreslåede ændring gør det muligt at afhjælpe denne uoverensstemmelse om mængder uden at ændre på grundlaget (fortsat mindst 1,4 gange den gennemsnitlige mængde fremstillet vin på bedriften i løbet af de foregående produktionsår).

Enhedsdokumentet berøres ikke af denne ændring.

7. Cirkulation af vin

Kapitel 1, punkt IX, nr. 4, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet berøres ikke af denne ændring.

8. Tilknytning til det geografiske område

Tilknytningen er blevet revideret for at ajourføre antallet af berørte kommuner (232 i stedet 294). Det præciseres vedrørende tilknytningen, at den gennemsnitlige nedbør er den årlige nedbør.

Enhedsdokumentets afsnit om tilknytning ændres i overensstemmelse hermed i punkt 8.

9. Overgangsbestemmelser

De overgangsforanstaltninger i varespecifikationens afsnit XI, nr. 1, der er udløbet, slettes.

Enhedsdokumentet berøres ikke af denne ændring.

10. Registrering

I kapitel 2, afsnit II, nr. 3, erstattes »en puissance« (potentielt) med »naturel« (naturligt).

I tråd med affattelsen af samtlige varespecifikationer i området Anjou Saumur erstatter »titre alcoométrique volumique naturel« (naturligt alkoholindhold i volumen) udtrykkene »titre en puissance« (potentielt alkoholindhold) eller »degré« (alkoholindhold). Disse ændringer forbedrer disse varespecifikationers læsbarhed. Harmoniseringen af bestemmelserne om registrering skal lette udarbejdelsen af planen for inspektion af og kontrol med disse registre.

Enhedsdokumentet berøres ikke af denne ændring.

11. Vigtigste punkter, der skal kontrolleres

Kapitel 3 er blevet revideret for at stemme overens med affattelsen af de primære kontrolpunkter i varespecifikationerne for området Anjou Saumur.

Enhedsdokumentet berøres ikke af denne ændring.

ENHEDSDOKUMENT

1. Betegnelse

Rosé de Loire

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Vinene er stille, tørre rosévine med følgende primære analytiske karakteristika: Vinene skal have et naturligt alkoholindhold i volumen på mindst 9,5 %. Vinene har efter gæring et indhold af gæringsdygtigt sukker (glukose + fruktose) på under 3 g/l. Vinene har før emballering et samlet syreindhold på højst 91,84 milliækvivalenter pr. liter. Efter berigelse er vinens totale alkoholindhold udtrykt i volumenprocent højst 12,5 %. Indholdet af flygtig syre og det totale indhold af svovldioxid svarer til det, der er fastsat i EU-reglerne.

»Rosé de Loire« er en tør vin. Farven er generelt rosa i retning af laksefarvet. Aromaerne, som er lette, minder ofte om kirsebær og jordbær. Smagen er kraftig, frisk, rund og harmonisk. Den er frisk og forfriskende og minder derfor om at tygge i en moden frugt, og hele originaliteten i den ungdommelige smag bør værdsættes.

Generelle analytiske karakteristika Maksimalt alkoholindhold (i % vol.) Faktisk minimumsalkoholindhold (i % vol.) Totalt minimumssyreindhold Maksimalt indhold af flygtig syre (i milliækvivalenter pr. liter) Maksimumindhold af svovldioxid (i milligram pr. liter):

5. Vinfremstillingspraksis

a. Væsentlige ønologiske fremgangsmåder

Særlig ønologisk fremgangsmåde

Beplantningstæthed – afstand

Dyrkningspraksis

Beplantningstætheden er mindst 4 000 vinstokke pr. ha. På disse vinmarker må afstanden mellem rækkerne ikke overstige 2,50 m, og afstanden mellem vinstokkene i en planterække må ikke være under 1 m. Høsten fra parceller med en beplantningstæthed på under 4 000, men mindst 3 300 stokke pr. ha er berettiget til anvendelse af den kontrollerede oprindelsesbetegnelse, forudsat at varespecifikationens bestemmelser om espalier og løvværkets højde overholdes. På disse parceller må afstanden mellem rækkerne ikke overstige 3 m, og afstanden mellem vinstokkene i en planterække må ikke være under 1 m.

Regler for beskæring og espalier

Dyrkningspraksis

Vinstokkene beskæres senest den 30. april ved blandet beskæring, så der er højst 12 skud pr. stok og højst 7 skud pr. gren.

Løvværkets højde på espalieret er mindst lig med 0,6 gange afstanden mellem rækkerne, idet denne højde måles mellem løvværkets nederste grænse, som skal være mindst 0,40 m over jorden, og den øverste beskæringsgrænse, som er mindst 0,20 m over den øverste espaliertråd.

Parceller med en beplantningstæthed på under 4 000, men mindst 3 300 stokke pr. ha, skal desuden overholde følgende espalierregler: Espalierpælene er mindst 1,90 m høje målt fra jorden. Espalieret har fire rækker tråde. Den øverste tråd er mindst 1,85 m over jorden.

Kunstvanding

Dyrkningspraksis

Kunstvanding er ikke tilladt.

Specifik ønologisk fremgangsmåde

Det er ikke tilladt ved fremstilling af rosévine at anvende kul til ønologisk brug, alene eller i blandinger.

Anvendelse af træflis er ikke tilladt.

Efter berigelse er vinens totale alkoholindhold udtrykt i volumenprocent ikke over 12,5 %.

Ud over ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

b. Maksimumsudbytter

72 hektoliter pr. ha.

6. Afgrænset geografisk område

Alle etaper af produktionen finder sted i det geografiske område, som omfatter følgende kommuner på grundlag af den officielle geografiske kode 2018:

— departementet Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay og Val en Vignes (tidligere områder i de delegerede kommuner Bouillé-Saint-Paul og Cersay)

— departementet Indre-et-Loire: Amboise, Anché, Artannes-sur-Indre, Athée-sur-Cher, Avoine, Avon-les-Roches, Azay-le-Rideau, Azay-sur-Cher, Beaumont-en-Véron, Benais, Bléré, Bossay-sur-Claise, Bourgueil, Brizay, Candes-Saint-Martin, Cangey, Chambray-lès-Tours, Chançay, Chanceaux-sur-Choisille, La Chapelle-sur-Loire, Chargé, Cheillé, Chemillé-sur-Indrois, Chenonceaux, Chinon, Chisseaux, Chouzé-sur-Loire, Cinais, Cinq-Mars-la-Pile, Civray-de-Touraine, Coteaux-sur-Loire (tidligere områder i de delegerede kommuner Ingrandes-de-Touraine, Saint-Michel-sur-Loire og Saint-Patrice), Couziers, Cravant-les-Côteaux, La Croix-en-Touraine, Crouzilles, Dierre, Draché, Épeigné-les-Bois, Esvres, Fondettes, Francueil, Genillé, Huismes, L’Île-Bouchard, Joué-lès-Tours, Langeais (tidligere område i den delegerede kommune Langeais), Larçay, Lémeré, Lerné, Lignières-de-Touraine, Ligré, Limeray, Lussault-sur-Loire, Luynes, Luzillé, Marçay, Montlouis-sur-Loire, Montreuil-en-Touraine, Mosnes, Nazelles-Négron, Neuillé-le-Lierre, Noizay, Panzoult, Parçay-Meslay, Pocé-sur Cisse, Pont-de-Ruan, Razines, Restigné, Reugny, Rigny-Ussé, Rivarennes, Rivière, La Roche-Clermault, Rochecorbon, Saché, Saint-Avertin, Saint-Benoît-la-Forêt, Sainte-Maure-de-Touraine, Saint-Étienne-de-Chigny, Saint-Germain-sur-Vienne, Saint-Martin-le-Beau, Saint-Nicolas-de-Bourgueil, Saint-Ouen-les-Vignes, Saint-Règle, Savigny-en-Véron, Savonnières, Sazilly, Seuilly, Souvigny-de-Touraine, Tavant, Theneuil, Thilouze, Thizay, Tours, Vallères, Véretz, Vernou-sur-Brenne, Villaines-les-Rochers og Vouvray

— departementet Loir-et-Cher: Angé, Blois, Chailles, Châteauvieux, Châtillon-sur-Cher, Chaumont-sur-Loire, Chémery, Chissay-en-Touraine, Choussy, Contres, Couddes, Couffy, Faverolles-sur-Cher, Mareuil-sur-Cher, Méhers, Mesland, Meusnes, Monteaux, Monthou-sur-Bièvre, Monthou-sur-Cher, Montrichard Val de Cher (tidligere områder i de delegerede kommuner Bourré og Montrichard), Noyers-sur-Cher, Oisly, Pontlevoy, Pouillé, Rilly-sur-Loire, Saint-Aignan, Saint-Georges-sur-Cher, Saint-Julien-de-Chédon, Saint-Romain-sur-Cher, Sassay, Seigy, Soings-en-Sologne, Thenay, Thésée, Valaire, Valencisse (tidligere områder i de delegerede kommuner Chambon-sur-Cisse og Molineuf), Vallières-les-Grandes, Valloire-sur-Cisse (tidligere område i den delegerede kommune Chouzy-sur-Cisse) og Veuzain-sur-Loire (tidligere område i den delegerede kommune Onzain)

— departementet Maine-et-Loire: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (tidligere områder i de delegerede kommuner Champ-sur-Layon, Faveraye-Mâchelles, Faye-d’Anjou, Rablay-sur-Layon og Thouarcé), Blaison-Saint-Sulpice (tidligere områder i de delegerede kommuner Blaison-Gohier og Saint-Sulpice), Bouchemaine, Brain-sur-Allonnes, Brézé, Brissac Loire Aubance (tidligere områder i de delegerede kommuner Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire og Vauchrétien), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (tidligere områder i de delegerede kommuner Chanzeaux, La Jumellière og Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (tidligere områder i de delegerede kommuner Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon og Les Verchers-sur-Layon), Épieds, Fontevraud-l’Abbaye, Les Garennes sur Loire (tidligere områder i de delegerede kommuner Juigné-sur-Loire og Saint-Jean-des-Mauvrets), Gennes-Val-de-Loire (tidligere områder i de delegerede kommuner Chênehutte-Trèves-Cunault, Gennes, Grézillé, Saint-Georges-des-Sept-Voies og Le Thoureil), Huillé, Ingrandes-le-Fresne-sur-Loire (tidligere område i den delegerede kommune Ingrandes), Jarzé Villages (tidligere område i den delegerede kommune Lué-en-Baugeois), Louresse-Rochemenier, Lys-Haut-Layon (tidligere områder i de delegerede kommuner Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont og Vihiers), Mauges-sur-Loire (tidligere områder i de delegerede kommuner La Chapelle-Saint-Florent, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine og Saint-Laurent-du-Mottay), Mazé-Milon (tidligere område i den delegerede kommune Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (tidligere områder i de delegerede kommuner Bouzillé, Champtoceaux, Drain, Landemont, Liré og La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Melaine-sur-Aubance, Saumur, Savennières, Soulaines-sur-Aubance, Souzay-Champigny, Terranjou (tidligere områder i de delegerede kommuner Chavagnes, Martigné-Briand og Notre-Dame-d’Allençon), Tuffalun (tidligere områder i de delegerede kommuner Ambillou-Château, Louerre og Noyant-la-Plaine), Turquant, Les Ulmes, Val-du-Layon (tidligere områder i de delegerede kommuner Saint-Aubin-de-Luigné og Saint-Lambert-du-Lattay), Varennes-sur-Loire, Varrains, Vaudelnay og Villevêque

— departementet Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay og Les Trois-Moutiers.

7. Primære druesorter

Gamay N

Grolleau N

Cabernet franc N

Cabernet-sauvignon N

Pineau d’Aunis N

Pinot noir N

Grolleau gris G

8. Tilknytning til det geografiske område

1. Oplysninger om det geografiske område

a) Beskrivelse af de naturgivne faktorer, der bidrager til tilknytningen

Det geografiske område strækker sig over et bølgende plateau, der geologisk svarer til de primære formationer af forbjerge til det armorikanske bjergmassiv og de nyere formationer fra Mesozoikum og i mindre grad fra Kænozoikum af den sydvestlige kant af Paris-bækkenet. Det geografiske område følger Loire og dens bifloder Vienne, Indre og Cher over ca. 200 km. I 2018 dækker området et areal, der omfatter 232 kommuner, hvoraf nogle er berømte for deres slot.

På de parceller, der er afgrænset til høst af druer, er jordene skiferholdige eller skiferlerholdige i den vestlige del og ler- og kalkholdige (fra Cenoman, Turon, Senon og Eocæn) i den østlige del. Den geologiske etage Turon er afgørende. Den har skabt kalktuf, som udvindes i utallige brud og har givet byggemateriale (frådsten) til opførelsen af slottene i Loiredalen og mere generelt hele regionens bygningsmasse, hvorfor den har efterladt sig utallige huller i landskabet. Disse brud er blevet til kalkminer med konstant temperatur og luftfugtighed, hvor man dyrker champignon og lagrer vin. Jordene har alle den egenskab, at de har en moderat vandreserve og en god afvandingskapacitet.

Klimaet er et kystklima. Den østlige del svarende til Sologne-området er dog mere fastlandsklimapræget med en lidt højere årlig nedbørsmængde, nemlig 550-650 mm, end resten af det geografiske område. Mod vest, hvor kystklimaet har størst indflydelse, er temperaturerne regelmæssige, vintrene milde, og sommervarmen altid behersket. Derimod er der tendens til større temperaturudsving østpå. På denne generelle baggrund har det net af vandløb, som Loire udgør sammen med sine bifloder, en varmeregulerende rolle.

b) Beskrivelse af de menneskelige faktorer, der bidrager til tilknytningen

Vindistriktets historie går forholdsvis langt tilbage i tråd med udviklingen af utalllige klostre og abbedier. Saint Grégoire de Tours fortæller i sin »Histoire de France« om udbredt vinavl i det 6. århundrede i dette område og brugen af »traquettes« (fugleskræmsler) til at jage fugle væk fra de modne druer. I det 15. århundrede ankom druesorten »Breton«, som er den samme som cabernet franc N, der stammer fra Bordeaux-området, og producenterne frembringer en ny vin, en rosé, som så kaldes »clairet« (klaret) og har sine egne karakteristiske aromaer af røde frugter. De første historiske spor vedrører en vingave fra indbyggerne i Saumur til hertug John V af Bretagne i form af to »busses« (beholder til 536 liter) »clairet«.

Lidt længere mod øst fremstilles også rosévine i provinsen Touraine. Nogle af kommunerne på Loire-flodens højre bred nyder i øvrigt med disse vine en vis berømmelse. Der produceres store mængder vin på vinmarkerne omkring f.eks. Blois, Azay-le-Rideau og Mesland. Vinene fra kommunen Cinq-Mars-La-Pile bliver anerkendt, og den lokale druesort grolleau N udvikler sig kraftigt. I begyndelsen af det 19. århundrede er denne sort meget udbredt i Anjou-området, navnlig i kantonerne Thouarcé og Brissac.

Det geografiske områdes store udbredelse med den tilhørende jordbundsmæssige og klimatiske mangfoldighed begunstiger også druesorternes mangfoldighed. I Anjou er der især plantet cabernet franc N, cabernet-sauvignon N, grolleau N og grolleau gris G. I Touraine på Loires højre bred er det sorten grolleau N, der er fremherskende. Druesorten gamay N findes også overalt i vindistriktet sammen med pineau d’Aunis N i mindre omfang og druesorten pinot noir N mere lokalt.

I begyndelsen af det 20. århundrede indledes udviklingen af produktionen af rosévine i store mængder under benævnelsen »rouget« i Anjou og »vin gris« i Touraine. I begyndelsen af 1970’erne er producenterne i Val de Loire opsat på at styrke denne tørre rosévins omdømme og bevare dens identitet og søger derfor anerkendelse. Den kontrollerede oprindelsesbetegnelse »Rosé de Loire« bliver således anerkendt i 1974.

2. Oplysninger om produktets kvalitet og egenskaber

»Rosé de Loire« er en tør vin. Farven er generelt rosa i retning af laksefarvet. Aromaerne, som er lette, minder ofte om kirsebær og jordbær. Smagen er kraftig, frisk, rund og harmonisk. Den er frisk og forfriskende og minder derfor om at tygge i en moden frugt, og hele originaliteten i den ungdommelige smag bør værdsættes.

3. Årsagssammenhæng

Det omfattende net af vandløb, som Loire udgør sammen med sine bifloder Vienne, Cher og Indre, har i vidt omfang med tiden formet det bølgende plateau af hårde klipper fra Palæozoikum og den blødere undergrund fra Mesozoikum og Kænozoikum. Under kirkens indflydelse plantes området gennem Middelalderen til med vinstokke, og Anjous og Touraines vinmarker breder sig over 200 km langs floden og dens bifloder.

I tidens løb har producenterne foretrukket tilplantning med druesorten cabernet franc N og grolleau N i den vestlige del af det geografiske område, mens de i den østlige del især har plantet sorterne gamay N og pineau d’Aunis N. Det geografiske områdes indretning og kystklimaet forklarer disse valg. Med de mange forskellige placeringer af vinmarkerne har valget af druesorter givet sig selv for producenterne. Parcelområdet for druehøsten udgøres i tråd med skik og brug kun af parceller med veldrænet ler- og kalkholdig eller skiferholdig jord.

Produktionen af »rouget«-vin eller en »vin gris«, som er frisk, original og behagelig og har et lavt alkoholindhold udvikles således i begyndelsen af det 20. århundrede. Gennem generationerne har de erhvervsdrivende fremhævet de oprindelige egenskaber i deres produktion, dels gennem valg af sammenstikninger, der kan fremme udviklingen af deres aromatiske potentiale, dels gennem optimal forvaltning af planten og dens produktionspotentiale, som giver sig udslag i en nøje dyrkning af vinstokkene.

Denne produktions succes blev i 1974 kronet med den kontrollerede oprindelsesbetegnelse »Rosé de Loire«. Producenternes dynamik og knowhow og deres historiske tilknytning til Loire-landskabets vinmarker vedligeholder den berømmelse, som er opnået med denne kontrollerede oprindelsesbetegnelse, der er blevet en virkelig succes siden anerkendelsen.

9. Andre vigtige betingelser (aftapning, mærkning og andre krav)

Mærkning

Retsgrundlag:

EU-lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Alle de valgfrie angivelser anføres på etiketterne med bogstaver, der hverken i højde eller bredde er mere end dobbelt så store som bogstaverne i navnet på den kontrollerede oprindelsesbetegnelse.

Navnet på den kontrollerede oprindelsesbetegnelse kan suppleres af den geografiske betegnelse »Val de Loire« i henhold til de i varespecifikationen fastsatte bestemmelser. Bogstaverne i den geografiske betegnelse »Val de Loire« må hverken i højde eller bredde være mere end to tredjedele af bogstaverne i navnet på den kontrollerede oprindelsesbetegnelse.

Navnet på den mindste geografiske enhed kan fremgå af etiketten på vine med den kontrollerede oprindelsesbetegnelse, forudsat at det drejer sig om en navngiven matrikelregistreret lokalitet, og at navnet fremgår af høstanmeldelsen. Navnet på den matrikelregistrerede lokalitet anføres med skrifttegn, hvis størrelse hverken i højden eller bredden må være større end halvdelen af størrelsen af de skrifttegn, som udgør navnet på den kontrollerede oprindelsesbetegnelse.

Område i umiddelbar nærhed

Retsgrundlag:

EU-lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstillingen og forarbejdningen af vinen, omfatter følgende kommuner på grundlag af den officielle geografiske kode 2018:

— departementet Indre: Faverolles-en-Berry, Fontguenand, Lye, La Vernelle, Veuil og Villentrois

— departementet Indre-et-Loire: Chaveignes, Chezelles, Crissay-sur-Manse og Saint-Nicolas-de-Bourgueil

— departementet Loir-et-Cher: Candé-sur-Beuvron, Cheverny, Cormeray, Feings, Fresnes, Fougères-sur-Bièvre, Les Montils, Mont-près-Chambord, Ouchamps og Sambin

— departementet Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (tidligere område i den delegerede kommune Anetz) og Vallet

— departementet Maine-et-Loire: Orée d’Anjou (tidligere område i den delegerede kommune Saint-Laurent-des-Autels) og Saint-Martin-du-Fouilloux.

Link til varespecifikationen

https://info.agriculture.gouv.fr/gedei/site/bo-agri/document_administratif-92621e99-82b3-4528-9773-4d35d2805177

(1) EFT L 9 af 11.1.2019, s. 2.